PATVIRTINTA

Progimnazijos direktoriaus

2023 m. rugpjūčio mėn. 31 d.

įsakymu Nr. V-41

**VISAGINO „GEROSIOS VILTIES“ PROGIMNAZIJOS**

**2023-2024 MOKSLO METŲ**

**UGDYMO PLANAS**

**I SKYRIUS**

**2022-2023 MOKSLO METŲ UGDYMO PLANO ĮGYVENDINIMAS**

1. Progimnazijoje 2022-09-01 mokėsi 548 mokiniai. Pradinio ugdymo programą baigė 63 mokiniai, pagrindinio ugdymo pirmos dalies programą baigė 64 mokiniai.
2. 2022–2023 m. m. progimnazijoje buvo siekiama pamokose naudoti inovatyvius mokymosi metodus, paremtus aktyviu mokinių mokymusi, organizuoti ugdymo procesą kitose erdvėse, plėtoti STEAM veiklas.
3. Mokinių pasiekimai:

1-4 klasių mokinių pasiekimai

|  |  |  |  |  |  |  |  |
| --- | --- | --- | --- | --- | --- | --- | --- |
| **Klasė**  | **Mokinių skaičius** | **Aukštesnysis pasiekimų lygis**  | **Pagrindinis pasiekimų lygis** | **Patenki-namas pasiekimų lygis** | **Nepasiekė patenkinamo pasiekimų lygio** | **Pažan-gumas**  | **Žinių kokybė**  |
| 1a | 23 | 16 | 3 | 4 | 0 | 100 | 82,6 |
| 1b | 17 | 4 | 6 | 7 | 0 | 100 | 58,8 |
| 1c | 15 | 3 | 9 | 3 | 0 | 100 | 80 |
| **1 klasės** | **55** | **23** | **18** | **14** | **0** | 100 | **73,8** |
| 2a | 17 | 7 | 3 | 7 | 0 | 100 | 58,8 |
| 2b | 22 | 8 | 8 | 6 | 0 | 100 | 72,7 |
| 2c | 19 | 2 | 5 | 12 | 0 | 100 | 36,8 |
| **2 klasės** | **58** | **17** | **16** | **25** | **0** | 100 | **56,1** |
| 3a | 24 | 8 | 10 | 6 | 0 | 100 | 75 |
| 3b | 20 | 3 | 10 | 7 | 0 | 100 | 65 |
| 3c | 18 | 3 | 5 | 10 | 0 | 100 | 44,4 |
| 3d | 11 | 1 | 5 | 5 | 0 | 100 | 54,5 |
| **3 klasės** | **73** | **15** | **30** | **28** | **0** | 100 | **59,7** |
| 4a | 24 | 7 | 9 | 8 | 0 | 100 | 66,6 |
| 4b | 23 | 4 | 6 | 13 | 0 | 100 | 43,4 |
| 4c | 16 | 4 | 5 | 7 | 0 | 100 | 56,3 |
| **4 klasės** | **63** | **15** | **20** | **28** | **0** | 100 | **55,4** |

5-8 klasių mokinių pasiekimai

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Klasė**  | **Mokinių skaičius** | **Pirmū-****nai**  | **Gerai besimo-kantys** | **Patenki-namai**  | **Nepaten-****kinamai**  | **Klasės vidur-kis** | **Pažan-gumas**  | **Žinių koky-bė** |
| 5a | 30 | 5 | 17 | 8 | 0 | 8,28 | 100% | 73,33 |
| 5b | 30 | 3 | 17 | 10 | 0 | 8,21 | 100% | 66,67 |
| **5 klasės** | **30** | **8** | **34** | **18** | **0** | **8,25** | 100% | **70** |
| 6a | 27 | 2 | 12 | 13 | 0 | 7,98 | 100% | 51,85 |
| 6b | 29 | 0 | 11 | 18 | 0 | 7,85 | 100% | 62,07 |
| **6 klasės** | **58** | **2** | **23** | **31** | **0** | **7,92** | 100% | **56,96** |
| 7a | 26 | 2 | 17 | 7 | 0 | 8,16 | 100% | 73,08 |
| 7b | 27 | 2 | 8 | 17 | 0 | 7,51 | 100% | 37,04 |
| 7c | 25 | 0 | 9 | 16 | 0 | 7,25 | 100% | 36 |
| **7 klasės** | **78** | **4** | **32** | **40** | **0** | **7,64** | 100% | **48,71** |
| 8a | 25 | 4 | 11 | 11 | 0 | 8,12 | 100% | 57,69 |
| 8b | 24 | 0 | 8 | 16 | 0 | 8,28 | 100% | 33,33 |
| 8c | 15 | 0 | 3 | 12 | 0 | 6,93 | 100% | 20 |
| **8 klasės** | **64** | **4** | **21** | **39** | **0** | **7,77** | 100% | **37** |

1. Formuodama ugdymo turinį, progimnazija remiasi mokinių pasiekimų ir pažangos vertinimo ugdymo procese informacija, NMPP rezultatais, progimnazijos vidaus ir išorės vertinimo duomenimis.
2. 2023-2024 m. m. prioritetai:
	1. atnaujinto ugdymo turinio įgyvendinimas;
	2. įtraukiojo ugdymo galimybių plėtra.

**II SKYRIUS**

**UGDYMO PROCESO ORGANIZAVIMAS**

**PIRMASIS SKIRSNIS**

**BENDROSIOS NUOSTATOS**

1. Visagino „Gerosios vilties“ progimnazijos 2023-2024 mokslo metų ugdymo planas reglamentuoja progimnazijos pradinio ugdymo ir pagrindinio ugdymo programos I-osios dalies programų, taip pat šių programų pritaikymą mokiniams, turintiems specialiųjų ugdymosi poreikių, ir su šiomis programomis susijusių neformaliojo vaikų švietimo programų įgyvendinimą.
2. Progimnazijos įgyvendinamoms ugdymo programoms vykdyti ugdymo planas rengiamas vieneriems mokslo metams.
3. Bendrųjų ugdymo planų tikslas – apibrėžti pagrindinius reikalavimus ugdymo procesui organizuoti, sudarant galimybes kiekvienam mokiniui siekti asmeninės pažangos ir įgyti mokymuisi visą gyvenimą būtinų kompetencijų.
4. Bendrųjų ugdymo planų uždaviniai:

4.1. nurodyti minimalų privalomą pamokų skaičių, skirtą ugdymo programoms įgyvendinti;

4.2. pateikti esmines nuostatas ugdymo procesui mokykloje organizuoti.

1. Progimnazijos ugdymo planą rengia 2023 m. gegužės mėn. 10 d. direktoriaus įsakymu Nr. V-64. „Dėl 2020-2021 m. m. ugdymo plano rengimo darbo grupės sudarymo“ paskirta darbo grupė. Parengtas ugdymo plano projektas svarstytas Mokytojų metodinėje taryboje, Mokytojų tarybos posėdžiuose, Progimnazijos tarybos posėdyje 2023-06-20, protokolo Nr. 4. Progimnazijos ugdymo planas derinamas su savivaldybės vykdomąja institucija ir patvirtinamas progimnazijos direktoriaus įsakymu. Ugdymo planas viešai skelbiamas progimnazijos internetinėje svetainėje.

**ANTRASIS SKIRSNIS**

**MOKSLO METŲ TRUKMĖ IR STRUKTŪRA**

1. 2023–2024 mokslo metų pradžia – 2023 m. rugsėjo 1 d.
2. Ugdymo proceso organizavimo trukmė 1-8 klasėse 2023-2024 m. m.:
	1. į mokymosi dienų skaičių įskaitomos veiklos, trunkančios ilgiau negu pamokų laikas, arba organizuojamos ne pamokų metu 2 ugdymosi dienos 1-4 kl. ir 4 ugdymosi dienos 5-8 kl.:
		1. ,,Šeimos piknikas“ - 1 ugdymosi diena (1-8 kl.),
		2. dalyvavimas pilietinėse akcijose, įvairiuose projektuose, prevencinėse programose, edukacinėse išvykose ne pamokų metu - 1 ugdymosi diena (1-8 kl.);
		3. ,,Tyrėjų naktis“ ir ,,Žiemos švenčių stebuklai“ (2 ugdymosi dienos 5-8 kl. mokiniams);
	2. ugdymo proceso organizavimo trukmė 1-8 klasėse pateikiama lentelėje:

|  |  |  |
| --- | --- | --- |
| KlasėTrukmė  | 1-4 | 5-8 |
| Mokslo metai prasideda | 2023 m. rugsėjo 1 d. |
| Ugdymo procesas baigiasi | 2024 m. birželio 7 d. | 2024 m. birželio 19 d. |
| Ugdymo proceso trukmė  | 175 | 185 |

1. Dalis ugdymosi dienų per mokslo metus skiriamos šioms ugdymo veikloms:

|  |  |  |  |  |
| --- | --- | --- | --- | --- |
| Eil. Nr. | Tema /Veikla | Klasės | Numatomas laikas | Atsakingi  |
|  | Rugsėjo 1-oji - mokslo ir žinių diena  | 1-8 | Rugsėjo mėn. |  Darbo grupė |
|  | Konstitucijos egzaminas | 1-8 | Rugsėjo mėn. | Istorijos mokytojos |
|  | Rudens mugė | 1-4 | Spalio mėn. | Pradinių klasių mokytojai |
|  | Karjeros diena ,,Ateitį planuoju šiandien“  | 5-8 | Sausio mėn. | Klasių vadovai |
|  | Užgavėnės | 1-8 | Vasario mėn. | Lietuvių kalbos mokytojai  |
|  | Gerumo diena | 1-8 | Kovo mėn. | Etikos ir rusų kalbos mokytojai |
|  | Velykos | 1-8 | Balandžio mėn. | Tikybos ir rusų kalbos mokytojai |
|  | Europos egzaminas | 8 | Gegužės mėn. | Istorijos mokytojos |
|  | Paskutinis skambutis | 1-8 | Birželio mėn. | Darbo grupė |
|  | Patyriminio ugdymo diena ,,STEAM“ | 5-8 | Birželio mėn. | Matematikos, biologijos, chemijos ir fizikos metodinė grupė |
|  | Sveikatos ratas | 5-8 | Birželio mėn. | Fizinio ugdymo mokytojai |
|  | Audiovizualinis projektas ,,Mano miestas“ | 5-8 | Birželio mėn. | Klasių vadovai |

1. Mokomasi 5 dienas per savaitę. Pamokos prasideda 8 valandą. Pamoka trunka 1 klasėje 35 min., 2-8 klasėse – 45 min. Pertraukų trukmė 10-20 min. Pamokų tvarkaraštis per mokslo metus gali būti pertvarkomas, atsižvelgiant į ugdymo procesui keliamus uždavinius.
2. Progimnazijos tarybos sprendimu ugdymo laikotarpių trukmė įgyvendinant pradinio ir pagrindinio ugdymo programą skirstoma 1-8 klasėse pusmečiais:

|  |  |
| --- | --- |
| Trukmė Klasė | Pusmečiai  |
| 1-4 | I pusmetis– 2023-09-01 iki 2024-01-31II pusmetis– 2024-02-01 iki 2024-06-07 |
| 5-8 | I pusmetis– 2023-09-01 iki 2024-01-31II pusmetis– 2024-02-01 iki 2024-06-19 |

1. Atostogos ugdymo procese:

|  |  |
| --- | --- |
| Rudens atostogos | 2023 m. spalio 30 d. – 2023 m. lapkričio 3 d. |
| Žiemos (Kalėdų) atostogos | 2023 m. gruodžio 27 d. – 2024 m. sausio 5 d. |
| Žiemos atostogos | 2024 m. vasario 19 d. – 2024 m. vasario 23 d. |
| Pavasario (Velykų) atostogos | 2024 m. balandžio 2 d. – 2024 m. balandžio 5 d. |
| Vasaros atostogos  | 1-4 kl. | 2024 m. birželio 10 d. – 2024 m. rugpjūčio 31 d. |
| 5-8 kl. | 2024 m. birželio 20 d. – 2024 m. rugpjūčio 31 d. |

1. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu, ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau – nuotolinis mokymo būdas). Tokiais atvejais ugdymo procesas organizuojamas vadovaujantis 2023–2024 ir 2024–2025 mokslo metų pradinio, pagrindinio ir vidurinio ugdymo programų bendrųjų ugdymo planų 7 priedu.
2. Progimnazija organizuodama mokymą nuotoliniu mokymo būdu naudoja el. dienyną TAMO ir programą TEAMS.
3. Mokinių ir jų tėvų (globėjų, rūpintojų) informavimą vykdo per el. dienyną TAMO bei mokyklos el. paštą geroji.viltis@vgvp.lt.
4. Apie priimtus sprendimus progimnazijos vadovas informuoja Progimnazijos tarybą, savivaldybės vykdomąją instituciją ar jos įgaliotą asmenį. Sprendimai įforminami progimnazijos vadovo įsakymu.

**TREČIASIS SKIRSNIS**

**UGDYMO PROGRAMŲ ĮGYVENDINIMO ORGANIZAVIMAS**

1. Progimnazijoje vykdomoms ugdymo programoms ir ugdymo turiniui įgyvendinti parengtas progimnazijos ugdymo planas, pagrįstas demokratiškumo, subsidiarumo, prieinamumo, bendradarbiavimo principais.
2. Progimnazija įgyvendindama pradinio ir pagrindinio ugdymo I dalies programas sudaro sąlygas mokiniui mokytis psichologiškai, dvasiškai ir fiziškai sveikoje ir saugioje aplinkoje:
	1. į progimnazijos ugdymo turinį integruojama Sveikatos ir lytiškumo ugdymo bei rengimo šeimai bendroji programa;
	2. pradiniame ugdyme Sveikatos ir lytiškumo ugdymo bei rengimo šeimai bendroji programa integruojama į pasaulio pažinimo, dorinio bei fizinio ugdymo pamokas;
	3. pertraukų metu sudarytos galimybės užsiimti aktyvia veikla: žaisti stalo tenisą, pradinių klasių korpuse veikia interaktyvios grindys, vyksta interaktyvios mankštos ir šokių pertraukėlės;
	4. siekiant aktyvinti mokymąsi per judėjimą, mokiniams pamokos vedamos progimnazijos lauko erdvėse;
	5. progimnazijos bendruomenė mokslo metų pradžioje dalyvauja progimnazijos organizuojamame bėgimo maratone ,,Maratonas 2023“;
	6. mokslų metų pabaigoje organizuojamas 5-8 klasių mokiniams apibendrinamasis sveikos gyvensenos ugdymo renginys „Sveikatos ratas“;
	7. alkoholio, tabako ir kitų psichiką veikiančių medžiagų vartojimo prevencijos programa integruojama į dorinio ugdymo, biologijos, chemijos dalykų, klasės auklėtojų veiklos programas;
	8. progimnazija organizuoja mokiniams ir jų tėvams (globėjams, rūpintojams) sveikatos specialistų konsultacijas, paskaitas sveikos gyvensenos, lytiškumo ugdymo, alkoholio, tabako ir kitų psichiką veikiančių medžiagų vartojimo prevencijos klausimais.
3. Progimnazijoje 2023-2024 m. m. bus tęsiama pradėta įgyvendinti 5-8 klasėse prevencinė programa ,,Paauglystės kryžkelės“. Prevencinių programų tikslas – tobulinti jau turimus bei padėti vaikui įgyti naujų sunkumų įveikimo bei socialinių gebėjimų: suvokti ir kalbėti apie jausmus, pasakyti tai, ką nori pasakyti, įdėmiai išklausyti, susidraugauti ir išsaugoti draugystę, kreiptis pagalbos ir padėti aplinkiniams, įveikti vienišumą, atstūmimą, patyčias ar priekabiavimą, spręsti konfliktus, lengviau išgyventi pokyčius, netektis ir netgi mirtį.
4. Mokinio saugumą pertraukų metu užtikrina Progimnazijos darbo tvarkos taisyklėse reglamentuotas mokinių saugumo užtikrinimas (fojė, koridoriuose, valgykloje).
5. Į progimnazijos ugdymo turinį integruojama Ugdymo karjerai programa. Integruojama į dalykų turinį ir klasės auklėtojų veiklos programas. Taip pat dirba ugdymo karjerai specialistas. 1-8 kl. mokiniams organizuojamos konsultacijos, pažintinės išvykos ir susitikimai su įvairių sričių specialistais, rengiami informaciniai stendai ir pan.
6. Vadovaujantis Lietuvos Respublikos švietimo ir mokslo ministro 2012 m. balandžio 12 d. įsakymu Nr. V-651 „Dėl Pagrindinio ugdymo etninės kultūros bendrosios programos ir Vidurinio ugdymo etninės kultūros bendrosios programos patvirtinimo“, etninės kultūros programa integruojama į lietuvių k., istorijos, etikos pamokas.
7. Nurodytos integruojamos programos taip pat įgyvendinamos per gyvosios tradicijos renginius (kalendorines ir kitas šventes, vakarones), išvykas, žygius, bei kitais mokytojų pasirinktais būdais.
8. Finansinio raštingumo temos integruojamos į matematikos pamokas 5-8 klasėse mokantis procentų skaičiavimo. Konkrečios temos atsispindi 5-8 kl. matematikos dalyko ilgalaikiuose planuose.
9. Kelių mokomųjų dalykų integruojamos temos yra numatomos rengiamuose ilgalaikiuose planuose. Pamokoje su klase dirba vienas arba keli mokytojai.
10. Kiekvienas dalyko mokytojas per mokslo metus integruoja su kitu dalyko mokytoju 1 savo dalyko pamoką bent vienai klasei. Integracija tarp dalykų derinama iki spalio 1 d.
11. Progimnazijoje organizuojamas visuminis teminis integravimas, susietas su tautinėmis, valstybinėmis šventėmis (šv. Kalėdų, Sausio 13-osios, Vasario 16-osios, Kovo 11-osios progomis). Visuminį teminį integravimą pamokose mokytojai derina tarpusavyje.
12. Integruojamųjų dalykų turinys fiksuojamas mokytojų rengiamuose dalykų ilgalaikiuose planuose, temos fiksuojamos elektroniniame dienyne TAMO prie dalyko turinio.
13. Progimnazijoje sudarytos sąlygos mokymuisi virtualiose aplinkose:
	1. dalis pamokų vyksta pradinių klasių gamtamoksliniame kabinete (39 kab.), pagal iš anksto sudarytą grafiką, panaudojant esamus mokymosi išteklius;
	2. mokytojai gali naudotis 2 informatikos kabinetuose, bibliotekoje esančiomis virtualių aplinkų prieigomis (kompiuteriais, vaizdo projektoriais), 31 kabinetu su interaktyviomis lentomis;
	3. progimnazijoje įdiegta ,,Microsoft teams" platforma, mokiniai ir mokytojai naudojasi skaitmenine mokymosi aplinka ,,EDUKA klasė“ (7-8 kl.), interaktyvia mokomąja pristatymų programine įranga mozaBook.
14. Progimnazijoje sudaromos galimybės kiekvienam mokiniui, ypatingai iš žemo socialinio, ekonominio, kultūrinio konteksto, pasirinkti jo poreikius atliepiančias įvairių krypčių neformaliojo vaikų švietimo programas.
15. Metodinė taryba, bendradarbiaudama su progimnazijos mokinių parlamentu, įvertina ateinančių mokslo metų mokinių neformaliojo švietimo poreikius, siūlo neformaliojo švietimo programas ir sudaro siūlomų neformaliojo ugdymo programų sąrašą, nurodydama programos pavadinimą, mokytoją, klasę(es), valandų skaičių per savaitę.
16. Neformaliajam mokinių švietimui skiriama 30 val. per savaitę: 1-4 kl. - 18 val., 5-8 kl. – 12 val.

|  |  |  |  |
| --- | --- | --- | --- |
| **Eil. Nr.** | **Pavadinimas**  | **Klasė** | **Val. sk.** |
| 1. | English for fun | 1-2 | 1 |
| 3 | 1 |
| 2. | Šachmatai | 1-4 | 1 |
| 3. | Linksmoji matematika | 4 | 1 |
| 4. | STEAM atradimai | 4 | 1 |
| 5. | Etnokultūros būrelis | 4 | 1 |
| 6. | Drąsūs, stiprūs, vikrūs | 3-4 | 1 |
| 7. | Solnyško | 1-4 | 2 |
| 8. | Robotų pasaulis | 1 | 1 |
| 2 | 1 |
| 4 | 1 |
| 9. | Gabių mokinių klubas | 2 | 1 |
| 10. | Šokių kolektyvas ,,Gervelė“ | 1-4 | 4 |
| 11. | STEAM - augalų laboratorija | 3 | 1 |
| 12. | Robotika | 5-6 | 1 |
| 7-8 | 1 |
| 13. | Jaunasis dizaineris | 5-8 | 2 |
| 14. | Piešimo studija | 5-8 | 1 |
| 15. | Kvadratas | 6-7 | 1 |
| 16. | Sporto mėgėjų klubas | 5-8 | 1 |
| 17. | Jaunųjų pasieniečių būrelis | 5-8 | 1 |
| 18. | Jaunojo policininko būrelis | 5-8 | 1 |
| 19. | Stalo tenisas | 5-8 | 1 |
| 20. | Muzikos studija ,,Harmonija“ | 5-8 | 2 |

1. Mokytojai iki 2023 rugsėjo 1 d. tikslina neformaliojo ugdymo poreikį, mokinių skaičių grupėse (ne mažiau kaip 12 mokinių), parengia neformaliojo ugdymo programas ir aprobuoja dalykų metodinėse grupėse.
2. Progimnazijos direktorius neformaliojo ugdymo programas tvirtina įsakymu iki 2023 m. rugsėjo 4 d.
3. Mokinių poreikius atitinkančias neformaliojo švietimo veiklas planuojama vykdyti nuo rugsėjo 1 d. Neformaliojo ugdymo veikla fiksuojama neformaliojo švietimo tvarkaraštyje ir el. dienyne TAMO.
4. Išanalizavus progimnazijos mokymo lėšas bei mokinių poreikius, neformaliojo ugdymo veiklos gali būti papildytos nuo 2024-01-02.
5. Esant poreikiui ir galimybėms, neformaliojo švietimo veiklas galima derinti su formaliojo švietimo veiklomis, siekiant padėti vaikui siekti asmeninės pažangos ir geresnių ugdymo rezultatų.
6. Siekdama užtikrinti pagrindinio ugdymo programos įgyvendinimą, tęstinumą, nuoseklumą, progimnazija bendradarbiauja su ,,Atgimimo“ gimnazija. Per mokslo metus gimnazijoje vyksta ne mažiau kaip trys susitikimai su progimnazijos aštuntų klasių mokiniais ir vienas su jų tėvais. Mokiniai dalyvauja integruotose pamokose, akcijose, renginiuose. Susitikimų temos derinamos su atitinkamų dalykų mokytojais. Esant poreikiui, susitikimai gali vykti ir nuotoliniu būdu. Siekiant užtikrinti mokymo(si) nuoseklumą ir suteikti mokiniams savalaikę pagalbą, mokslo metų pabaigoje abiejų įstaigų mokytojai aptaria 8 kl. mokinių e-NMPP rezultatus.
7. Siekiant tausoti mokinio sveikatą, progimnazijoje optimizuojami mokymosi krūviai, atliekama nuosekli mokinių mokymosi krūvio stebėsena. Atsakingi pavaduotojai ugdymui pagal pareiginį pasiskirstymą.
	1. Mokiniams mokymosi krūvis per savaitę paskirstomas proporcingai.
	2. Didžiausias kiekis per savaitę skiriamų tikrinamųjų darbų (testų, savarankiškų darbų ir pan.) – 3. Derinama metodinėse grupėse. Atsakingi metodinių grupių pirmininkai.
	3. Mokiniams per dieną skiriamas ne daugiau kaip vienas įskaitinis (kontrolinis) darbas; žymimi el. dienyne TAMO. Apie įskaitinį darbą mokiniai informuojami ne vėliau kaip prieš savaitę. Kontroliniai darbai po ligos, atostogų ar šventinių dienų neskiriami.
8. Užduočių į namus skyrimas:
	1. Užduotys į namus skiriamos siekiant tobulinti mokinių turimas žinias bei įgūdžius bei ugdyti gebėjimą savarankiškai mokytis, užbaigiant klasėje pradėtą darbą, įtvirtinant pamokoje išeitą medžiagą, ugdyti gebėjimą savarankiškai ieškoti medžiagos įvairiuose informaciniuose šaltiniuose.
	2. Užduotis į namus mokytojai skiria atsižvelgdami į mokinio mokymosi lygį, diferencijuoja pagal mokinių gebėjimus:
		1. Užduočių į namus skyrimą derina toje klasėje dirbantys mokytojai tarpusavyje:
		2. 1 kl. moksleiviams užduotys į namus neskiriamos;
		3. 2 kl. mokiniams skiriamos užduotys, kurioms atlikti reikia ne daugiau kaip 0,5 valandos;
		4. 3–4 kl. moksleiviams skiriamos užduotys, kurioms atlikti reikia ne daugiau kaip 1 valandos;
		5. 5-8 kl. mokiniams gali būti skiriamos 1-2 rašto užduotys ir užduotys žodžiu į namus, kurioms atlikti reikia ne daugiau kaip 20 min.
	3. Suderinęs su kitais mokytojais dalyko mokytojas gali pailginti užduotims į namus atlikti skirtą laiką kitų dalykų sąskaita.
	4. Mokytojai gali skirti integruotas užduotis, projektus ir susumuoti per savaitę skirtą laiką, neviršijant susitarimo laiko.
	5. Mokytojai privalo tą pačia dieną, kai buvo skirtos užduotys į namus, įrašyti tai elektroniniame dienyne.
	6. Mokiniams užduotys į namus neskiriamos prieš šventines dienas, savaitgalius, atostogas, paskutinę mokymosi savaitę vyksta akcija ,,Savaitė be namų darbų“.
	7. Užduotys į namus neskiriamos po kontrolinių darbų.
9. Progimnazija sudaro sąlygas mokiniams, negalintiems tinkamai atlikti namų darbų dėl netinkamų socialinių ekonominių kultūrinių sąlygų namuose, atlikti juos progimnazijos skaitykloje arba tokie mokiniai nukreipiami į dienos centrus. Atsakingi klasių vadovai.
10. Mokiniai mokyklos vadovo įsakymu gali būti atleidžiami nuo dalies ar visų pamokų lankymo tų dalykų, kurių jis mokosi pagal neformaliojo vaikų švietimo programas, taip pat formalųjį švietimą papildančio ugdymo programas (muzikos, dailės, menų, sporto ir kitas), bei kitais galimais atvejais, kai mokinys yra nacionalinių ar tarptautinių olimpiadų, konkursų einamaisiais mokslo metais prizinės vietos laimėtojas vadovaujantis Bendrųjų ugdymo planu 36 p.
11. Mokymosi procesas nuolat stebimas, siekiama laiku identifikuoti mokiniui kylančius mokymosi sunkumus. Apie atsiradusius mokymosi sunkumus informuojami mokyklos švietimo pagalbos specialistai, mokinio tėvai (globėjai, rūpintojai) ir kartu tariamasi, kaip bus organizuojama veiksminga mokymosi pagalba. Direktoriaus įsakymu 2013-06-03 Nr. V-109 „Dėl asmens, atsakingo už mokymosi pagalbos organizavimą mokykloje, skyrimo“ už mokymosi pasiekimų gerinimą ir mokymosi pagalbos organizavimą paskirta pavaduotoja ugdymui Miglė Bulovienė.
12. Metodinė taryba, išanalizavus NMPP rezultatus, mokinių pasiekimus TAMO, įvertina ateinančių mokslo metų mokymosi pagalbos poreikį, siūlo konsultacijas, pasirenkamuosius dalykus, modulius ir sudaro jų sąrašą, nurodydama pavadinimą, klasę(es), valandų skaičių per savaitę. Pamokų, skirtų mokinio ugdymo poreikiams tenkinti, mokymosi pagalbai teikti, skaičius per mokslo metus: 20 val. per savaitę (740 per mokslo metus). Mokymosi pagalbai skirtų valandų 5-8 klasėse sąrašas:

|  |  |  |  |
| --- | --- | --- | --- |
| Eil. Nr. | Pavadinimas  | Klasė  | Val. sk.per savaitę |
| 1. | Lietuvių k. konsultacija | 5-6 | 1 |
| 2. | Lietuvių k. konsultacija | 7-8 | 1 |
| 3. | Lietuvių k. konsultacija (iš užsienio atvykusiems mokiniams) | 1-8 | 1 |
| 4. | Pasirenkamasis dalykas – lietuvių k. | 7 | 2 |
| 5. | Pasirenkamasis dalykas – lietuvių k. | 8 | 3 |
| 6. | Projektinė etninė veikla | 5-6  | 3 |
| 7. | Informatikos konsultacija | 5-6 | 1 |
| 8. | Matematikos konsultacija | 7-8 | 1 |
| 9 . | Fizikos konsultacija (mokymosi pasiekimų gerinimui ir gabiems mokiniams)  | 7-8 | 2 |
| 10. | Chemijos konsultacija | 8 | 1 |
| 11. | Anglų kalbos konsultacija | 5-8 | 1 |
| 12. | Istorijos konsultacija | 5-8 | 1 |
| 13. | Geografijos konsultacija | 5-8 | 1 |
| 14. | Rusų k. konsultacija | 5-8 | 1 |
| Iš viso: 20 val. |

1. Mokymosi pagalbai skiriamos trumpalaikės ar ilgalaikės konsultacijos, tačiau trumpos trukmės konsultacijos, teikiant pagalbą, neįskaitomos į mokinio mokymosi krūvį, o ilgalaikės, jeigu jų trukmė prilyginama pamokos trukmei, įskaitomos į mokymosi krūvį (viršijantį minimalų krūvį). Tokiu atveju su mokinio tėvais (globėjais, rūpintojais) tai derinama raštu.
2. Konsultacijų metu mokiniai gali būti vertinami kaupiamuoju balu, kuris perkeliamas į to dalyko kaupiamąjį vertinimą. Atsakingi konsultacijas vedantys mokytojai.
3. Progimnazija sudaro individualų ugdymo planą, kai mokinys:
	1. atvykęs arba grįžęs iš užsienio;
	2. yra mokomas namie pagal gydytojų konsultacinės komisijos rekomendacijas;
	3. turi specialiųjų ugdymosi poreikių;
	4. yra ypatingų gabumų, siekia aukštų mokymosi pasiekimų.
4. Mokinių individualūs ugdymo planai mokykloje nuolat peržiūrimi ir, jeigu reikia, koreguojami. Plano formos pateikiamos 1 ir 2 prieduose.
5. Mokymo procesui diferencijuoti sudaromos laikinosios grupės, kurių sudarymo poreikį lemia dalykų mokymo(si) specifika:
	1. doriniam ugdymui, jeigu tos pačios klasės mokiniai yra pasirinkę ir tikybą, ir etiką – grupėje ne mažiau kaip 9 mokiniai;
	2. mokant informacinių technologijų, atsižvelgiant į informacinių technologijų kabinete esančių kompiuterių skaičių -14;
	3. mokant technologijų 5–8 klasėse sudaromos berniukų ir mergaičių arba mišrios grupės;
	4. mokant užsienio kalbų:
		1. 1-4 klasėse, jei klasėje mokosi ne mažiau kaip 20 mokinių,
		2. 5-8 klasėse, jei klasėje mokosi ne mažiau kaip 21 mokinys;
		3. vokiečių kalbai mokyti sudaromos mokinių grupės iš paralelių klasių;
		4. lietuvių kalbai ir literatūrai mokyti - klasėje esant ne mažiau kaip 21 mokiniui.
6. Ugdymo procesas progimnazijoje organizuojamas ne tik mokykloje, bet ir kitose aplinkose, sudarant sąlygas mokiniams giliau suprasti supantį pasaulį, autentiškomis sąlygomis išbandyti realius sprendimus: įvairiose kultūros įstaigose, tėvų darbovietėse, lauko erdvėse ir pan. Išnaudojamos Kultūros paso galimybės, edukacinės programos. Ne mažiau kaip 2 kartus kiekvienoje klasėje.
7. Progimnazija, organizuodama ugdymo procesą kasdieniu mokymo proceso organizavimo būdu, gali jį derinti su nuotoliniu mokymo proceso organizavimo būdu vadovaudamasi bendrųjų ugdymo planų 67-77 p.

**KETVIRTASIS SKIRSNIS**

**MOKYMOSI PAGALBOS TEIKIMAS MOKINIUI NEPASIEKUS PATENKINAMO PASIEKIMŲ LYGMENS PATIKRINIMUOSE**

1. Asmeniui, įgijusiam pradinį išsilavinimą arba baigusiam pagrindinio ugdymo programos pirmąją dalį ir nepasiekusiam patenkinamo pasiekimų lygmens dalyvaujant nacionaliniuose mokinių pasiekimų patikrinimuose (toliau šiame skirsnyje – Pasiekimų patikrinimas) ir nepasiekusiam vertinto dalyko patenkinamo pasiekimų lygmens, sudaromas individualių mokymosi pasiekimų gerinimo planas ir skiriama reikalinga mokymosi pagalba kiekvienam dalykui atskirai, vadovaujamasi Bendrųjų ugdymo planų 43-48 p.

**PENKTASIS SKIRSNIS**

**MOKINIŲ MOKYMO NAMIE IR UGDYMOSI ŠEIMOJE ORGANIZAVIMAS**

1. Mokinių mokymas namie organizuojamas vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“, ir Mokymosi formų ir mokymo organizavimo tvarkos aprašu bei Bendrųjų ugdymo planų 50-54 p.
2. Mokinys gali būti ugdomas (ugdytis) šeimoje pagal pradinio, pagrindinio ar vidurinio ugdymo programą. Progimnazija padeda mokinio tėvams (globėjams, rūpintojams) organizuoti vaikų ugdymą šeimoje, vadovaudamasi Ugdymosi šeimoje įgyvendinimo tvarkos aprašu, patvirtintu Lietuvos Respublikos Vyriausybės 2020 m. gegužės 20 d. nutarimu Nr. 504 „Dėl Ugdymosi šeimoje įgyvendinimo tvarkos aprašo patvirtinimo“.

**ŠEŠTASIS SKIRSNIS**

**UGDYMO PROCESO ORGANIZAVIMO YPATUMAI 2023–2024 MOKSLO METAIS**

1. 2023–2024 mokslo metais įgyvendinamos:
2. Pradinio, pagrindinio ir vidurinio ugdymo bendrosios programos, patvirtintos Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“ (toliau – 2022 m. Pradinio, pagrindinio ir vidurinio ugdymo bendrosios programos), 1, 3, 5, 7 klasėse, chemijos ir fizikos 8 klasėse;
3. Pradinio ir pagrindinio ugdymo bendrosios programos, patvirtintos Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“ (toliau – kartu 2008 m. Pradinio ir pagrindinio ugdymo bendrosios programos, o kiekviena atskirai – 2008 m. Pradinio ugdymo bendrosios programos, 2008 m. Pagrindinio ugdymo bendrosios programos), 2, 4, 6, 8 klasėse.
4. Siekiant užtikrinti atnaujinto ugdymo turinio įgyvendinimą, vadovaujamasi ,,Atnaujinto ugdymo turinio įgyvendinimo ir koordinavimo komandos veiksmų ir priemonių planu 2022-2024 m.“, patvirtintu progimnazijos direktoriaus 2022 m. gruodžio 30 d. įsakymu V-100.
5. Ugdymo turinio perimamumui ir nuoseklumui užtikrinti tarp 2008 m. Pradinio, pagrindinio bendrųjų programų ir 2022 m. Pradinio, pagrindinio ir vidurinio ugdymo bendrųjų programų (mokinių žinioms ir gebėjimams įtvirtinti, bendrųjų programų skirtumams likviduoti) skiriama 20 proc. iš 30 proc. pasirenkamojo ugdymo turinio.
6. Prevencinių programų įgyvendinimui, netradicinių ugdymosi dienų, Karjeros bei STEAM dienų organizavimui, kultūrinei-pažintinei, projektinei veiklai, integruotų teminių veiklų įgyvendinimui skiriama 10 proc. iš 30 proc. pasirenkamojo ugdymo turinio (žr. p. 12-13).

**SEPTINTASIS SKIRSNIS**

**UGDYMO ORGANIZAVIMAS MOKYKLOSE, KURIOSE ĮTEISINTAS MOKYMAS TAUTINIŲ MAŽUMŲ KALBOS ARBA TAUTINĖS MAŽUMOS KALBA**

1. Vadovaujantis Bendrųjų ugdymo planų p. 65 ir Mokyklos tarybos sprendimu skiriamos:
	1. 1 klasėse gimtajai rusų kalbai mokyti skiriamos 6 valandos, lietuvių kalbai ir literatūrai mokyti – 6 valandos;
	2. 2 klasėse gimtajai rusų kalbai mokyti skiriamos 6 valandos, lietuvių kalbai mokyti – 5 valandos;
	3. 3 klasėse gimtajai rusų kalbai mokyti skiriamos 6 valandos, lietuvių kalbai ir literatūrai mokyti – 6 valandos;
	4. 4 klasėse gimtajai rusų kalbai mokyti skiriamos 6 valandos, lietuvių kalbai mokyti – 6 valandos.
	5. Papildomai lietuvių kalbai 2 ir 4 klasėse skiriama po 1 val. iš valandų, skirtų mokinio ugdymo poreikiams tenkinti.
2. Mokykloje ugdymo procesas vykdomas gimtąja kalba ir lietuvių kalba: 5-8 klasėse istorija ir geografija, karjeros ugdymas, gyvenimo įgūdžiai.
3. Komunikacinės kompetencijos lietuvių kalba plėtojimas:
	1. Dalykų pamokose naudoja(si) (pagal galimybę) pratybų sąsiuvinius ir mokymo(si) priemones lietuvių kalba;
	2. Netradiciškai mini lietuvių kalbos dienas nuo vasario 21 –osios iki kovo 11 –osios;
	3. Kiekviena pirma mėnesio diena – Lietuvių kalbos diena: visos pamokos vedamos lietuvių k. arba integruojant lietuvių k. fragmentus.
	4. Mokiniams siūlomi lietuvių kalbos dalyko moduliai.
	5. Mokiniams siūlomi neformaliojo ugdymo užsiėmimai lietuvių kalba.
	6. Bibliotekoje organizuojamos lietuvių kalbos popietės vaikams ir tėvams.
	7. Renginiai, akcijos, pilietiškumo ugdymo, karjeros dienos ir pan. organizuojami lietuvių kalba;
	8. Mokslo metų pabaigoje organizuojama vasaros stovykla lietuvių kalba;
	9. Įgyvendinami Tautinių mažumų departamento iš dalies finansuojami projektai (,,Etno mozaika“, ,,Mitologija mokinių akimis: mitinės būtybės ir kur jas rasti?“ 2023 m.).

**III SKYRIUS**

**PRADINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PAMOKŲ SKAIČIUS PRADINIO UGDYMO BENDROSIOS PROGRAMOS ĮGYVENDINIMUI**

1. Pamokų skaičius Pradinio ugdymo bendrosioms programoms įgyvendinti per mokslo metus ir per savaitę:

|  |  |  |  |  |  |
| --- | --- | --- | --- | --- | --- |
| KKlasė / dalykai  | 1 klasė | 2 klasė | 3 klasė | 4 klasė | Iš viso skiriama pamokų pradinio ugdymo programai |
| Dorinis ugdymas  |
| Dorinis ugdymas (tikyba arba etika)  | 35(1) | 35 (1) | 35 (1) | 35 (1) | 140 (4) |
| Kalbinis ugdymas  |
| Gimtoji kalba (rusų) | – | 210 (6) | – | 210 (6) | 420 (12) | 840 (24) |
| Gimtoji kalba ir literatūra (rusų) | 210 (6) | – | 210 (6) | – | 420 (12) |
| Lietuvių kalba | – | 175 (5) | – | 210 (6) | 385 (11) | 805(23) |
| Lietuvių kalba ir literatūra  | 210 (6) |  | 210 (6) |  | 420 (12) |
| Užsienio kalba (anglų k.)  |  | 70 (2) |  | 70 (2) | 140 (4) | 210 (6) |
| Užsienio kalba (anglų k.)  | – | – | 70 (2) | – | 70 (2) |
| Visuomeninis ugdymas  |
| Visuomeninis ugdymas  | 35 (1) | – | 35 (1) | – | 70 (2) | 280 (8) |
| Matematinis, gamtamokslinis ir technologinis ugdymas  |
| Gamtos mokslai  | 35 (1) | – | 35 (1) | – | 70 (2) |
| Pasaulio pažinimas  | – | 70 (2) | – | 70 (2) | 140 (4) |
| Matematika  | 140 (4) | 175 (5) | 175 (5) | 175 (5) | 665 (19) |
| Technologijos  | 35 (1) | – | 35 (1) | – | 70 (2) | 665(19) |
| Meninis ugdymas  |
| Dailė  | 35(1) | – | 35(1) | – | 70 (2) |
| Dailė ir technologijos | – | 70 (2) | – |  35 (1)  | 105 (3) |
| Muzika  | 70 (2) | 70 (2) | 70 (2) | 70 (2) | 280 (8) |
| Šokis | 35 (1) | 35 (1) | 35 (1) | 35 (1) | 140 (4) |
| Fizinis ir sveikatos ugdymas  |
| Fizinis ugdymas  | 105(3) | 105(3) | 105 (3) | 105 (3) | 420 (12) |
| Gyvenimo įgūdžiai | integr. | – | integr. | – | integr. |
| Informatika | integr. | integr. | integr. | integr. | integr. |
| Etninė kultūra | integr. | integr. | integr. | integr. | integr. |
| Iš viso privalomų pamokų skaičius per mokslo metus  | 945 (27) | 1015 (29) | 1050 (30) | 1015(29) | 4025(115) |
| Pamokos, skiriamos mokinių ugdymosi poreikiams tenkinti (lietuvių k. ir literatūra) |  0 | 35 (1) |  0 | 35(1) |  70 (2) |

**ANTRASIS SKIRSNIS**

**PRADINIO UGDYMO PROGRAMOS ORGANIZAVIMO YPATUMAI**

1. Pradinio ugdymo programos dalykų turinio įgyvendinimo ypatumai:
	1. dorinis ugdymas:
		1. mokinio tėvai (globėjai, rūpintojai) kasmet parenka mokiniui vieną iš dorinio ugdymo dalykų: etiką arba tikybą;
		2. dorinio ugdymo dalyką mokiniui galima keisti kiekvienais mokslo metais pagal jo tėvų (globėjų, rūpintojų) pateiktą prašymą;
	2. pirmosios užsienio kalbos mokymas:
		1. pirmosios užsienio kalbos mokoma(si) antraisiais pradinio ugdymo programos metais.
		2. mokykla siūlo tėvams (globėjams, rūpintojams) pagal įstatymą parinkti mokiniui pirmąją užsienio kalbą vieną iš dviejų Europos kalbų (anglų, vokiečių);
	3. socialinis / visuomeninis ir gamtamokslinis ugdymas:
		1. 2 ir 4 klasėje socialiniam ir gamtamoksliniam ugdymui skiriama po pusė pasaulio pažinimo dalykui skirto ugdymo laiko, iš kurio ne mažiau kaip viena ketvirtoji skiriama praktinei patyriminei veiklai;
		2. 1 ir 3 klasėse visuomeninis ugdymas ir gamtos mokslai įgyvendinami atsižvelgiant į bendrųjų programų nuostatas, gamtos mokslų pamokas praplečiant tyrinėjimo veikla;
	4. fizinis ugdymas:
		1. specialiosios medicininės fizinio pajėgumo grupės mokiniai dalyvauja ugdymo veiklose su pagrindine grupe, bet pratimai ir krūvis jiems skiriami pagal gydytojo rekomendacijas;
		2. vaiko tėvų (globėjų, rūpintojų) pageidavimu mokiniai gali lankyti sveikatos grupes ne mokykloje;
	5. meninis ugdymas (dailė ir technologijos, muzika, šokis):
		1. 2 klasėje dailės ir technologijų dalykui skiriama 2 valandos, muzikos dalykui - 2 val., šokiui - 1 val.
		2. 4 klasėje dailės ir technologijų dalykui skiriama 1 valanda, muzikos dalykui – 2 val., šokiui- 1 val.
		3. 2 ir 4 klasėse technologiniam ugdymui rekomenduojama skirti ne mažiau kaip vieną trečiąją dailės ir technologijų dalykui skiriamo laiko;
	6. informacinės technologijos / informatika:
		1. integruotai ugdomas mokinių informatinis mąstymas, mokoma kūrybiško ir atsakingo šiuolaikinių technologijų naudojimo, saugaus ir atsakingo elgesio skaitmeninėje aplinkoje, skaitmeninio turinio kūrimo, įgyvendinama Informatikos bendroji programa, ne mažiau nei 3-4 pamokos per mėnesį vedamos informatikos kabinete.
2. Etninės kultūros bendroji programa ir Gyvenimo įgūdžių bendroji programa įgyvendinamos integruojant temas į kitus dalykus.
3. Ugdymo procese nuolat stebima mokinių mokymosi pažanga ir prireikus suteikiama savalaikė mokymosi pagalba.

**IV SKYRIUS**

**PAGRINDINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PAMOKŲ SKAIČIUS PAGRINDINIO UGDYMO BENDRŲJŲ PROGRAMŲ ĮGYVENDINIMUI**

1. Pamokų skaičius 2008 m. Pagrindinio ugdymo bendrosioms programoms įgyvendinti 6, 8 klasėse, skirtas įgyvendinti grupinio mokymosi forma kasdieniu ir nuotoliniu mokymo proceso organizavimo būdu:

|  |  |  |  |  |  |  |
| --- | --- | --- | --- | --- | --- | --- |
| KlasėUgdymo sritys ir dalykai  | 6a klasė | 6b klasė | 8a klasė | 8 b klasė  | 8 c klasė | Pagrindinio ugdymo programos pirmoje dalyje(5–8 klasės) |
| Dorinis ugdymas |  |  |
| Etika  | 1 | 1 | 1 | 1 | 1 | 5 |
| Tikyba  | 1 | 1 | 1 | 1 | 4 |
| Kalbos |
| Lietuvių kalba ir literatūra | 5/5 | 5/5 | 5/5 | 5/5 | 5/5 | 50 |
| Gimtoji kalba (rusų) | 5 | 5 | 5 | 5 | 5 | 25 |
| Užsienio kalba (anglų) | 3/3 | 3/3 | 3/3 | 3/3 | 3/3 | 30 |
| Matematika ir informacinėstechnologijos |
| Matematika | 4 | 4 | 4 | 4 | 4 | 20 |
| Informacinės technologijos | 1/1 | 1/1 | - | - | - | 4 |
| Gamtamokslinis ugdymas |
| Gamta ir žmogus | 2 | 2 | - | – | - | 4 |
| Biologija | – | – | 1 | 1 | 1 | 3 |
| Chemija | – | – | 2 | 2 | 2 | 6 |
| Fizika | – | – | 2 | 2 | 2 | 6 |
| Socialinis ugdymas |
| Istorija | 2 | 2 | 2 | 2 | 2 | 10 |
| Socialinė-pilietinė veikla | 10 | 10 | 10 | 10 | 10 | 50 |
| Geografija | 2 | 2 | 2 | 2 | 2 | 10 |
| Meninis ugdymas  |
| Dailė | 1 | 1 | 1 | 1 | 1 | 5 |
| Muzika | 1 | 1 | 1 | 1 | 1 | 5 |
| Technologijos, fizinis ugdymas, žmogaus sauga |
| Technologijos  | 2 | 2 | 1 | 1 | 1 | 7 |
| Fizinis ugdymas | 3 | 3 | 3 | 3 | 3 | 15 |
| Žmogaus sauga | 0,5 | 0,5 | 1 | 1 | 1 | 4 |
| Lietuvių kalbos modulis |  |  | 1 | 1 | 1 | 3 |
| Minimalus pamokų skaičius mokiniui per savaitę | 31,5 | 31,5 | 34 (1) | 34 (1) | 34 (1) | 168 |
| Minimalus privalomas pamokų skaičius mokiniui per mokslo metus | 1165,5 | 1165,5 | 1258 (+37) | 1258 (+37) | 1258 (+37) | 6105 (111) |

1. Pamokų skaičius 2022 m. Pradinio, pagrindinio ir vidurinio ugdymo bendrosioms programoms įgyvendinti 5, 7 klasėse, skirtas įgyvendinti grupinio mokymosi forma kasdieniu ir nuotoliniu mokymo proceso organizavimo būdu:

|  |  |  |
| --- | --- | --- |
| Dalykų grupės / dalykai | Klasė / pamokų skaičius per savaitę / mokslo metus | Iš viso programai |
|  | 5a klasė | 5b klasė | 5c klasė  | 7a klasė | 7b klasė |  |
| Dorinis ugdymas (tikyba arba etika) |
| Etika | 1/37 | 1/37 | 1/37 | 1/37 | 1/37 | 185 |
| Tikyba | 1/37 | 1/37 | 1/37 | 1/37 | 148 |
| Kalbinis ugdymas |
| Lietuvių kalba ir literatūra | 5/185 | 5/185 | 5/185 | 5/185 | 5/185 | 1665 |
| 5/185 | 5/185 |  | 5/185 | 5/185 |
| Rusų gimtoji kalba ir literatūra  | 5/185 | 5/185 | 5/185 | 5/185 | 5/185 | 925 |
| Užsienio kalba (anglų) | 3/111 | 3/111 | 3/111 | 3/111 | 3/111 | 888 |
| 3/111 | 3/111 | - | 3/111 | - |
| Užsienio kalba (vokiečių) | - | - | - | 3/111 |  |
| Matematinis ugdymas, gamtamokslinis ir technologinis ugdymas |
| Matematika | 4/148 | 4/148 | 4/148 | 4/148 | 4/148 | 740 |
| Informatika | 1/37 | 1/37 | 1/37 | 1/37 | 1/37 | 333 |
| 1/37 | 1/37 | - | 1/37 | 1/37 |
| Gamtos mokslai | 2/74 | 2/74 | 2/74 |  |  | 222 |
| Biologija |  |  |  | 2/74 | 2/74 | 148 |
| Chemija |  |  |  | - | - | - |
| Fizika |  |  |  | 1/37 | 1/37 | 74 |
| Technologijos | 2/74 | 2/74 | 2/74 | 2/74 | 2/74 | 666 |
| 2/74 | 2/74 |  | 2/74 | 2/74 |
| Visuomeninis ugdymas |
| Etninė kultūra (integruojama į lietuvių k., etikos, istorijos dalykų turinį) |  |  |  |  |  |  |
| Istorija | 2/74 | 2/74 | 2/74 | 2/74 | 2/74 | 370 |
| Geografija |  |  |  | 2/74 | 2/74 | 148 |
| Meninis ugdymas |
| Dailė | 1/37 | 1/37 | 1/37 | 1/37 | 1/37 | 185 |
| Muzika | 1/37 | 1/37 | 1/37 | 1/37 | 1/37 | 185 |
| Fizinis ir sveikatos ugdymas |  |
| Fizinis ugdymas | 3/111 | 3/111 | 3/111 | 3/111 | 3/111 | 555 |
| Gyvenimo įgūdžiai | 1/37 | 1/37 | 1/37 | 1/37 | 1/37 | 185 |
| Socialinė-pilietinė veikla | 20 | 20 | 20 | 20 | 20 | 100 |
| Lietuvių kalbos modulis |  |  |  | 1 | 1 | 2 |
| Minimalus pamokų skaičius mokiniui per savaitę | 31 | 31 | 31 | 34 (+1) | 34 (+1) | 130 (132) |
| Minimalus privalomas pamokų skaičius mokiniui per mokslo metus | 1147 | 1147 | 1147 | 1258 (+37) | 1258 (+37) | 5957 (+74) |

**ANTRASIS SKIRSNIS**

**PAGRINDINIO UGDYMO PROGRAMOS ORGANIZAVIMO YPATUMAI**

1. Klasės dalykų mokymosi turiniui įgyvendinti skiriamas nustatytas minimalus pamokų skaičius, nurodytas Bendrųjų ugdymo planų 86, 87 punktuose.
2. Perėjimas mokytis pagal pagrindinio ugdymo programą:
	1. 1 mokymosi dieną 5 klasių mokiniams vyksta netradicinės ,,Linksmosios pamokos“ kitose erdvėse;
	2. progimnazija nustato ir skiria jiems adaptacinį 2 savaičių laikotarpį;
	3. adaptacinio periodo metu 5 klasės mokinių pasiekimai pažymiu nevertinami: rašoma „įskaityta“ arba „neįskaityta“, pasibaigus adaptaciniam laikotarpiui mokinių pasiekimai vertinami 10-ies balų sistema, tačiau pirmą mėnesį nerašomi neigiami įvertinimai.
3. Mokymosi turinio įgyvendinimo organizavimas:
	1. dorinis ugdymas (etika arba tikyba):
		1. mokiniui iki 14 metų vieną iš dorinio ugdymo dalykų: etiką arba tikybą parenka mokinio tėvai (globėjai, rūpintojai), o nuo 14 metų mokinys savarankiškai renkasi pats;
		2. dalyką mokinys gali keisti kiekvienais mokslo metais, jo tėvams (globėjams) parašius prašymą;
	2. kalbinis ugdymas:
	3. lietuvių k.:
		1. 5-8 klasių mokiniai lietuvių valstybinės kalbos ir gimtosios (rusų) kalbos mokosi po 5 val. per savaitę;
		2. siekiant gerinti mokinių raštingumo lygį mokiniams siūlomos trumpalaikės lietuvių ir rusų kalbų konsultacijos, siūlomi pasirenkamieji lietuvių kalbos dalyko moduliai: 7 kl. -3 valandos, 8 kl. – 3 valandos per savaitę.
		3. rugsėjo mėnesį 5-8 klasių mokiniams organizuojamas ankstesnių mokslo metų kurso kartojimas. Jei įskaitinio darbo rezultatas nepatenkinamas, mokytojas priima sprendimus dėl ilgalaikių konsultacijų skyrimo;
	4. užsienio kalba:
		1. pagal pradinio ugdymo programą pradėtą mokytis pirmąją užsienio kalbą (anglų, vokiečių) mokinys tęsia pagrindinio ugdymo programoje kaip pirmąją užsienio kalbą iki pagrindinio ugdymo programos pabaigos, skiriamos 3 savaitinės valandos;
		2. keisti užsienio kalbą, nebaigus pagrindinio ugdymo programos, galima tik tokiu atveju, jeigu mokinio norimos mokytis užsienio kalbos pasiekimų lygis ne žemesnis, nei numatyta tos kalbos bendrojoje programoje, arba jei mokinys yra atvykęs iš kitos Lietuvos ar užsienio mokyklos ir šiuo metu lankoma mokykla dėl objektyvių priežasčių negali sudaryti mokiniui galimybės toliau mokytis pradėtos kalbos. Gavus mokinio tėvų (globėjų, rūpintojų) sutikimą raštu, mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programų skirtumus;
	5. matematika:
		1. 5-8 klasėse matematikai skiriama 4 pamokas per savaitę. Mokinių matematikos mokymosi motyvacijai skatinti naudojamos Nacionalinio egzaminų centro parengtos matematinio raštingumo užduotys, gabių mokinių ugdymui - nacionalinių olimpiadų, konkurso „Kengūra“ užduotys. Taip pat naudojamasi informacinėmis komunikacinėmis technologijomis;
		2. rugsėjo mėnesį 5-8 klasių mokiniams organizuojamas ankstesnių mokslo metų kurso kartojimas. Jei įskaitinio darbo rezultatas nepatenkinamas, mokytojas priima sprendimus dėl ilgalaikių konsultacijų skyrimo;
	6. gamtos mokslai:
		1. ugdymas(is) grindžiamas realiais arba virtualiais gamtos reiškinių, objektų tyrimais. Atliekant tyrimus, naudojamasi progimnazijoje esančiomis priemonėmis, edukacinėmis erdvėmis, taip pat buityje ir gamtoje randamomis ir (ar) pasigaminamomis priemonėmis. Tyrimams ir eksperimentams skiriama ne mažiau kaip 30 procentų dalykui skirtų pamokų per mokslo metus. Siekiant kokybiškai atlikti ilgiau trunkančius eksperimentinius darbus ar projektus galima dvi gamtos mokslų pamokas organizuoti viena po kitos. Sprendimus mokytojai derina tarpusavyje;
		2. 7-8 klasėse mokiniams sudaromos sąlygos atlikti tiriamąją veiklą Utenos STEAM centre;
		3. 8 klasėse 2023-2024 m. m. fizikos ir chemijos dalykų mokoma pagal 2022 m. Pradinio, pagrindinio ir vidurinio ugdymo bendrąsias programas;
		4. 5-6 klasių mokiniams gamtos mokslams skiriamos 2 savaitinės valandos, 7 klasėje – 2 biologijos pamokos, 8 klasėje – 1 biologijos savaitinė valanda;
		5. 7 klasėje fizikos mokymuisi skiriamos 1 valanda, 8 klasėje – 2 valandos per savaitę;
		6. chemijos mokomasi 8 klasėje, skiriama 2 valandos per savaitę;
	7. technologijos:
		1. mokiniai, kurie mokosi pagal pagrindinio ugdymo programos pirmąją dalį (5–8 klasėse), kiekvienoje klasėje mokomi proporcingai paskirsčius laiką mitybos, tekstilės, konstrukcinių medžiagų ir elektronikos technologijų programoms;
	8. meninis ugdymas:
		1. meninio ugdymo dalykus sudaro dailės ir muzikos dalykai. 5-8 klasių mokiniams skiriama po 1 dalykų valandą per savaitę;
	9. fizinis ugdymas:
		1. specialiosios medicininės fizinio pajėgumo grupės mokiniams sudaromos galimybės rinktis fizinį aktyvumą: mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgiant į savijautą. Dėl ligos pobūdžio negalintiesiems atlikti įprastų užduočių mokytojas skiria alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas;
		2. tėvų (globėjų, rūpintojų) pageidavimu mokiniai gali lankyti sveikatos grupes ne mokykloje;
		3. atleistiems nuo fizinio ugdymo pamokų dėl sveikatos ir laikinai dėl ligos mokiniams, siūloma kita veikla (pavyzdžiui, stalo žaidimai, šaškės, šachmatai, veikla kompiuterių klasėje, bibliotekoje, socialinė veikla ir pan.).
4. Socialinė-pilietinė veikla 5-8 klasės organizuojama vadovaujantis Visagino ,,Gerosios vilties“ progimnazijos socialinės-pilietinės veiklos organizavimo tvarkos aprašu, patvirtintu 2023-06-20 direktoriaus įsakymu Nr. 32.

**VI SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ** **(IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**PIRMASIS SKIRSNIS**

**PAGRINDINIAI UGDYMO ORGANIZAVIMO PRINCIPAI**

1. Mokykla, rengdama ir įgyvendindama mokyklos ugdymo planą, užtikrina visų mokinių įtrauktį į švietimą, šalina kliūtis, dėl kurių mokinys patiria dalyvavimo švietime ir ugdymosi sunkumų, ir teikia būtiną švietimo pagalbą.
2. Mokykla mokinio, turinčio specialiųjų ugdymosi poreikių, ugdymą organizuoja, vadovaudamasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“.
3. Mokykla, formuodama mokyklos, klasės, mokinio ugdymo turinį ir organizuodama bei įgyvendindama ugdymo procesą, vadovaujasi bendrosiomis programomis ir šio skyriaus nuostatomis bei atsižvelgia į:
	1. mokinio mokymosi ir švietimo pagalbos poreikius;
	2. formaliojo švietimo programą;
	3. mokymosi formą ir mokymo proceso organizavimo būdą;
	4. švietimo pagalbos specialistų, mokyklos vaiko gerovės komisijos, pedagoginių psichologinių ar švietimo pagalbos tarnybų rekomendacijas.
4. Socialinė pedagogė yra paskirta koordinuoti individualus plano sudarymą ir įgyvendinimą, kartu su mokytojais ir švietimo pagalbą teikiančiais specialistais, vaiku, su jo tėvais (globėjais, rūpintojais) numatyti ugdymo ir pagalbos tikslus.
5. Mokykla kiekvienam mokiniui, turinčiam specialiųjų ugdymosi poreikių, rengia individualų ugdymo planą pagal susitartą formą (2 priedas), kurio sudėtinė dalis yra pagalbos planas, apimantis pagalbą ugdymo procese ir kitų specialistų teikiamą pagalbą, didinančią ugdymo veiksmingumą.
6. Mokykla, rengdama individualų ugdymo planą mokiniui ir vadovaudamasi Bendrųjų ugdymo planų 126-127 p. skiria:
	1. vieną savaitinę pamoką socialinei veiklai pradinio ugdymo programoje (1a, 2b ir 2c (sujungta), 3a, 3c, 4a ir 4c (sujungta), dėl skyrimo sprendžia VGK ir pradinių klasių mokytojai;
	2. vieną savaitinę pamoką lietuvių kalbai mokyti 5a ir 5b (sujungta), 6b, 7a, 8c viena savaitinė pamoka, dėl skyrimo sprendžia VGK ir dalykų mokytojai;
	3. specialusis pedagogas 6b (matematika), 7a (matematika), 8c (matematika) klasėse vieną kartą per savaitę mokymosi pagalbą teikia bendrojo ugdymo klasėje;
	4. 6b klasėje, mokiniui, turinčiam judesio ir padėties sutrikimų, logopedo, psichologo, socialinio pedagogo pagalba teikiama per fizinio ugdymo pamokas.
7. Įvairiapusių raidos sutrikimų turinčio mokinio individualus ugdymo planas sudaromas vadovaujantis Bendrųjų ugdymo planų 78, 86, 87 punktais:
8. mokiniui pritaikoma nuolatinė mokymosi vieta, prireikus naudojama sienelės / širmos, skirtas dėmesiui koncentruoti ugdymo proceso metu, triukšmui mažinti.
9. rengiant individualų ugdymo planą, mokytojai bendradarbiauja su švietimo pagalbos specialistais, gauna nuolatinę pagalbą ir paramą taikyti elgesio vertinimo priemones netinkamo elgesio priežastims nustatyti bei reikalingų įgūdžių ugdymo strategijoms parinkti;
10. sudarant tvarkaraščius individualiam ugdymo planui įgyvendinti, užtikrinamos sąlygos ugdomosios veiklos metu daryti fizinio aktyvumo pertraukas, jų metu pagal galimybes panaudojant specialias priemones (minkštasuolius, balansavimo, supimosi priemones ir kt.);
11. užtikrina, kad bus taikomi vizualinio struktūravimo metodai ir priemonės pamokų ir pertraukų metu (struktūruoti erdves, veiklas, pamokas, pertraukas, užduotis, naudoti vaizdinę dienotvarkę, pasirinkimų lenteles ir kt.) bei teikiama kita vizualinė pagalba (pvz., naudoti atgalinius laikmačius).
12. Bendrojo ugdymo dalykų programas pritaiko mokytojas, atsižvelgdamas į mokinio gebėjimus ir galias, specialiojo pedagogo ir (ar) kitų vaiko gerovės komisijos narių rekomendacijas.

**ANTRASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMOSI PASIEKIMŲ IR PAŽANGOS VERTINIMAS**

1. Mokinio, kuris mokosi pagal bendrojo ugdymo programą, mokymosi pasiekimai ir pažanga vertinami pagal bendrosiose programose numatytus pasiekimus ir vadovaujantis Bendrųjų ugdymo planų nuostatomis.
2. Mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal mokinio individualiame ugdymo plane numatytus individualios pažangos keliamus tikslus, kurie yra suderinti su bendrosiose programose numatytais pasiekimais, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais, kokiais aspektais bus pritaikomas ugdymo turinys, ko sieks ir mokysis mokinys, kaip bus mokoma(si), kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi.

**TREČIASIS SKIRSNIS**

**ŠVIETIMO PAGALBOS MOKINIUI, TURINČIAM SPECIALIŲJŲ UGDYMOSI POREIKIŲ, TEIKIMAS**

1. Mokykla švietimo pagalbą teikia mokiniui, vadovaudamasi teisės aktais ir įgyvendindama Visagino švietimo pagalbos tarnybos ir Progimnazijos vaiko gerovės komisijos rekomendacijas.
2. Pagalbos teikimo tikslai ir intensyvumas numatomi individualios pagalbos plane, vadovaujantis Bendrųjų ugdymo planų 132-136 p.

**KETVIRTASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ,**

**MOKYMAS NAMIE**

1. Mokinio, turinčio specialiųjų ugdymosi poreikių, mokymą namie savarankišku ar nuotoliniu mokymo proceso organizavimo būdu organizuoja mokykla pagal vaiko gerovės komisijos ir pedagoginės psichologinės ar švietimo pagalbos tarnybos, gydytojų rekomendacijas, sudariusi mokinio individualų ugdymo planą mokymosi namie laikotarpiui. Vadovaujamasi Bendrųjų ugdymo planų 137-138 p.

**VII SKYRIUS**

**BAIGIAMOSIOS NUOSTATOS**

1. Progimnazijos 2023-2024 m. m. ugdymo plano prieduose pateikiama:
	1. Individualaus plano forma;
	2. Individualaus plano forma mokiniams, turintiems specialiųjų ugdymo(si) poreikių, išskyrus atsirandančius dėl išskirtinių gabumų,
	3. Projektinių veiklų įgyvendinimo ir vertinimo sistema,
	4. Pasiekimų gerinimo ir mokymosi pagalbos teikimo planas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA:

Visagino ,,Gerosios vilties” progimnazijos

tarybos 2023 m. birželio 20 d.

posėdžio nutarimu (protokolo Nr. 4)

Progimnazijos tarybos pirmininkė

Olga Vetlugina

2023-06-20

Visagino ,,Gerosios vilties“ progimnazijos

Direktorė

Jolanta Bartkūnienė

2023-06-20

Visagino ,,Gerosios vilties“ progimnazijos

Vyr. buhalterė

Alekrandra Krugliakova

2023-06-20

Visagino ,,Gerosios vilties“ progimnazijos

Ugdymo plano rengimo darbo grupės nariai:

Miglė Bulovienė Loreta Dronišinec Ela Krasikova

2023-06-20 2023-06-20 2023-06-20

Jolanta Paukštytė-Glaskienė

2023-06-20